Cadnam. 41 1 



withsayen not but that the seid John Criklade son of Robert solde the seid 

 maners to the seid Edward Hungerford for a certeyn somme of money truly 

 paide and content and therof by his dede with warantie made a sufiicient 

 and laufull astate unto the seid Edward Hungerford to haue and liolde to 

 hym his heires and assignes for eueriuore And moreover withsay not but 

 that the seid Edward Hungerford was lawfully and pesybly seased of the 

 seid maners with thappurtenauncez in his demesne as in fee unto the tyme 

 the same Edward was by the seid John Criklade the son of Thomas and 

 Walter Samborne of the seid manerezdisseased contrary to the premyssez 

 by the couyn craft and ymaginacion byforseid in the seid bill. And also 

 the seid John Criklade son of Thomas in his seid answer conveyeth non estat 

 of the seid manerez unto the seid Cristian and Robert Walrond in whiche 

 cas if any estat they hadde in them it was and so it muste be understond that 

 it was by the seid John Cryklade son of Thomas and Walter Sambourne and 

 to ther use all which materz and all other maters conteyned in the seid bill of 

 the seid Edward the seid John Criklade son of Thomas and Walter Sambourne 

 in their said answere either pleynly confessen or at the leeste not withsayn 

 wherfor the seid Edward praieth that the seid John Criklade the son of 

 Thomas and Walter Sambourne may eftsones graunte and relesse all such 

 pretensed astatez titles and interesse as they pretende to haue in the seid 

 manerez unto the seid Edward Hungerford his heirez and assignez for 

 euermore And ouer that that it be inyoyned to the seid John son of Thomas 

 and Walter Sambourne by auctorite of this court vppon payn of M.li. that 

 they nor neyther of them vexe trouble nor sue the seid Edward Hungerford 

 nor noon of his cofetfes for the seid manerez by any assise or other accion 

 possessory or other wise contrary to the premyssez And yf any suche tallies 

 be as the said John son of Thomas speketh of which the seid Edward knoweth 

 not / that thei that be intiteled by vertue of the same take only their fourme 

 doni according to the lawe gode reason and conscience and that the seid 

 John Criklade sonne of Thomas and Walter Sambourne may also be com- 

 pelled by this court to make a sufficient amendes to the seid Edward 

 Hungerford for the great trouble and vexacion that they haue putte hym to 

 contrary to the premissez And morouer the seid Edward saieth that before 

 this tyme in this court the seid John Criklade sonne of Robert duryng his 

 none age brought a writte of Sub pena ayenst the seid John Criklade son of 

 Thomas and Walter Sambourne to haue astate to hym of the seid manerez 

 among other To the which the same John Criklade and Walter Sambourn 

 thanne answerd and seyde that the seid Thomas Criklade and Alice his wif 

 were seased of the seid manerez in the right of the seid Alice in ther demesne 

 as in fee and so seased therof infeoffed the seid John Criklade and Walter 

 Sambourne to haue to them and their heirez in fee to thentent among other 

 thynges that after the decese of the seid Thomas and Alice that they shuld 

 of the seid ij manerez enfetfe the seid John Criklade son of Robert when 

 he come to full age or his heirez as more pleynly in this court apperith of 

 recorde At which tyme the seid John Criklade the son of Thomas howe be 

 hit he was sworn vppon the seid answer in this court coude speke thanne of 

 no tail of the seid londes but only that they were fee symple londes but of 

 other londes the same John sonne of Thomas intitled hym be reason of a 



2 F 2 



